stanford-oval/wikipedia huggingface dataset:
ดราก้อนบอลไฟเตอส์

เกมต่อสู้ดราก้อนบอล 2.5 มิติ ค.ศ. 2018
| ดราก้อนบอลไฟเตอส์ |
| --- | --- |

ผู้พัฒนา: อาร์กซิสเตมเวิกส์
ผู้จัดจำหน่าย: บันไดนัมโคเอนเตอร์เทนเมนต์
กำกับ: จุงยะ ซี โมโตมูระ
อำนวยการผลิต: โทชิมิจิ โมริ โทโมโกะ ฮิโรกิ
ออกแบบ: เรียวซูเกะ โคดานิ
โปรแกรมเมอร์: ทากูโระ คายูมิ
ศิลปิน: คัตสึกิ มูไก
แต่งเพลง: โทชิยูกิ คิชิ ฮิโรมิ มิซูตานิ เค็นจิ คาโต เรโนะ
ชุด: ดราก้อนบอล
เอนจิน: อันเรียลเอนจิน 4
เครื่องเล่น: ไมโครซอฟท์ วินโดวส์ เพลย์สเตชัน 4 เอกซ์บอกซ์วัน นินเท็นโด สวิตช์ เพลย์สเตชัน 5 เอกซ์บอกซ์ ซีรีส์ เอกซ์/เอส
วางจำหน่าย: วินโดวส์, เพลย์สเตชัน 4, เอกซ์บอกซ์วันทั่วโลก: 26 มกราคม ค.ศ. 2018 ญี่ปุ่น: 1 กุมภาพันธ์ ค.ศ. 2018นินเท็นโด สวิตช์ญี่ปุ่น: 27 กันยายน ค.ศ. 2018 ทั่วโลก: 28 กันยายน ค.ศ. 2018เพลย์สเตชัน 5, เอกซ์บอกซ์ ซีรีส์ เอกซ์/เอสทั่วโลก: จะประกาศให้ทราบภายหลัง
แนว: ต่อสู้
รูปแบบ: ผู้เล่นเดี่ยว, หลายผู้เล่น
ดราก้อนบอลไฟเตอส์ (อังกฤษ: Dragon Ball FighterZ) (ออกเสียงว่า "ไฟเตอส์") เป็นเกมต่อสู้แบบ 2.5 มิติ ที่พัฒนาโดยบริษัทอาร์กซิสเตมเวิกส์ และเผยแพร่โดยบันไดนัมโคเอนเตอร์เทนเมนต์ เกมนี้อิงจากแฟรนไชส์ดราก้อนบอล ซึ่งวางจำหน่ายในระบบเพลย์สเตชัน 4, เอกซ์บอกซ์วัน และไมโครซอฟท์ วินโดวส์ ในภูมิภาคส่วนใหญ่ในเดือนมกราคม ค.ศ. 2018 และในประเทศญี่ปุ่นในเดือนถัดไป ตลอดจนวางจำหน่ายทั่วโลกสำหรับนินเท็นโด สวิตช์ ในเดือนกันยายน ค.ศ. 2018 ส่วนเวอร์ชันสำหรับเพลย์สเตชัน 5 และเอกซ์บอกซ์ ซีรีส์ เอกซ์/เอส กำลังพยายามพร้อมกับการอัปเดตที่เพิ่มโรลแบ็กเน็ตโค้ดสำหรับเวอร์ชันเหล่านี้ รวมถึงไมโครซอฟท์ วินโดวส์
ดราก้อนบอลไฟเตอส์ให้ผู้เล่นเลือกทีมที่มีตัวละครที่เล่นได้ 3 ตัวและความช่วยเหลือเฉพาะสำหรับแต่ละคน จากนั้นต่อสู้กับปัญญาประดิษฐ์ หรือคู่ต่อสู้ที่เป็นมนุษย์ด้วยทีมตัวละคร 3 ตัวของพวกเขา เกมดังกล่าวได้รับการวิจารณ์ในเชิงบวกจากนักวิจารณ์ โดยหลายคนกล่าวถึงว่าเกมนี้เป็นหนึ่งในเกมต่อสู้ที่ดีที่สุดที่เปิดตัวในเครื่องเล่นวิดีโอเกมยุคที่แปด ซึ่งระบบการต่อสู้ของเกม, รายชื่อตัวละคร, ภาพ, โหมดเนื้อเรื่อง และดนตรีล้วนได้รับคำชมอย่างสูงในขณะที่ฟังก์ชันออนไลน์ถูกติเตียน ทั้งนี้ เกมดังกล่าวประสบความสำเร็จในเชิงพาณิชย์ด้วยยอดขายมากกว่า 8 ล้านชุดทั่วโลกใน ค.ศ. 2021
รูปแบบการเล่น

รูปแบบการเล่นได้รับแรงบันดาลใจจากแนวคิดจากเกมต่อสู้อื่น ๆ อีกหลายเกม กล่าวคือ รูปแบบการควบคุมและกลไกของทีมได้รับการยกระดับจากซีรีส์มาร์เวล vs. แคปคอม และการนำเสนอโดยรวมนั้นชวนให้นึกถึงเกมของบริษัทอาร์กซิสเตมเวิกส์อื่น ๆ ผู้เล่นแต่ละคนเลือกตัวละครสามตัวเพื่อสร้างทีม จากรายชื่อตัวละครขั้นต้นจากแฟรนไชส์ดราก้อนบอล ซึ่งตัวละครหนึ่งตัวถูกควบคุมและสามารถเปลี่ยนกับตัวละครตัวใดตัวหนึ่งได้ตลอดเวลา ผู้เล่นยังสามารถเรียกตัวละครอื่น ๆ ของพวกเขาเพื่อทำการ "ช่วยเหลือ" (Assist) ซึ่งช่วยให้สามารถโจมตีและคอมโบกับทั้งทีมได้พร้อมกัน ทั้งนี้ เพื่อให้ผู้เล่นชนะเกม ตัวละครทั้งสามในทีมเดียวกันของอีกฝ่ายจะต้องถูกกำจัด และหากทั้งสองทีมไม่แพ้ก่อนหมดเวลา ทีมที่ได้รับความเสียหายโดยรวมน้อยที่สุดจะเป็นฝ่ายชนะ
นอกเหนือจากท่าที่เป็นเอกลักษณ์ของตัวละครแต่ละตัวแล้ว ผู้เล่นยังมีท่าทั่วไปอีกมาก ด้วย "อันตรธานโจมตี" ผู้เล่นสามารถใช้ชี่เพื่อวาร์ปไปทางด้านหลังตัวละครของคู่ต่อสู้ทันที และโจมตีพวกเขาที่ด้านหลัง สิ่งนี้มีประโยชน์หลายอย่าง ตั้งแต่การหลบเลี่ยงลูกพลังของศัตรู ไปจนถึงการเคลื่อนที่อย่างรวดเร็วรอบ ๆ เวที หรือการต่อคอมโบ นอกจากนี้ ท่า "ดราก้อนรัช" สามารถทะลุทะลวงการ์ดของคู่ต่อสู้ และหากทำได้สำเร็จ จะมีตัวเลือกระหว่างคอมโบกลางอากาศหรือบังคับให้ฝ่ายตรงข้ามเปลี่ยนไปใช้ตัวละครอื่น ส่วนการเหาะโจมตีอย่าง "ซูเปอร์แดช" จะมุ่งไปที่ตัวละครนำของคู่ต่อสู้ และสามารถผ่านลูกพลังที่อ่อนแอกว่าได้ สุดท้ายนี้ ผู้เล่นสามารถ "ชาร์จชี่" เพื่อเพิ่มเกจชี่ด้วยตนเองได้ เช่นเดียวกับเกมต่อสู้ของดราก้อนบอลก่อนหน้า
เกมดังกล่าวมีคุณสมบัติอื่น ๆ เช่น "ระบบเทพเจ้ามังกร" ที่ช่วยให้ผู้เล่นรวบรวมดราก้อนบอลทีละลูกเมื่อการต่อสู้ดำเนินไป ดราก้อนบอลแบบสุ่มจะมอบให้แก่ผู้เล่นที่ทำไลต์ออโตคอมโบสำเร็จ ส่วนดราก้อนบอลแบบเฉพาะเจาะจงสามารถหาได้จากการทำคอมโบหลาย ๆ ครั้งให้สำเร็จ โดยจำนวนการปะทะจะเป็นตัวกำหนดว่าจะได้รับดราก้อนบอลลูกใด เมื่อลูกแก้วทั้งเจ็ดรวมตัวกันและผู้เล่นทำไลต์ออโตคอมโบด้วยชี่ เทพเจ้ามังกรจะให้พรและอนุญาตให้ผู้เล่นเลือกหนึ่งในผลประโยชน์ต่อไปนี้: ให้สปาร์กลิงบลาสต์ที่สองแก่นักสู้, ชุบชีวิตพันธมิตรที่ตาย ฟื้นฟูพลังชีวิตของนักสู้ หรือฟื้นฟูพลังชีวิตตลอดแมตช์ที่เหลือ ส่วนอีกคุณสมบัติหนึ่งคือ "ดราแมติกโมเมนส์" ซึ่งเป็นฉากคัตซีนพิเศษที่ปรากฏขึ้นเมื่อเริ่มต้นและสิ้นสุดการต่อสู้โดยขึ้นอยู่กับตัวละครที่เกี่ยวข้องและฉากที่เกี่ยวข้องกับเหตุการณ์จากซีรีส์ดราก้อนบอล ซึ่งสามารถใช้ได้จากท่ายืนหยัดโจมตีปกติหรืออันตรธาน (ณ ซีซั่น 2) ในฐานะหมัดเด็ด/จบคอมโบ
ส่วนซีซัน 3 อำนวยให้ผู้เล่นเลือกรูปแบบแอสซิสต์ที่แตกต่างกันสามรูปแบบก่อนการแข่ง นอกจากนี้ ในฤดูกาลดังกล่าว คุณสมบัติสปาร์กลิงบลาสต์และการจำกัดเวลาของมันก็ได้รับการปรับปรุงให้ดียิ่งขึ้นไปอีกหากสมาชิกในทีมของผู้เล่นคนใดคนหนึ่งไม่จนมุม
ดราก้อนบอลไฟเตอส์มีระบบการจัดอันดับทั้งในโหมดอาร์เคดและในโหมดหลายผู้เล่นออนไลน์ ซึ่งผู้เล่นจะเพิ่มอันดับของตนเองพร้อมกับชัยชนะที่ตามมา
ตัวละคร

บัญชีรายชื่อพื้นฐานนี้ประกอบด้วยตัวละครที่เล่นได้ 21 ตัว โดยตัวละครเพิ่มเติม 3 ตัวสามารถปลดล็อกได้ผ่านการเล่นเกม และอีก 20 ตัวที่เปิดตัวในฐานะเนื้อหาที่ดาวน์โหลดได้ (DLC) แบบชำระเงินผ่านซีรีส์ "ไฟเตอส์พาสเสส" รวมเป็น 44 ตัว ส่วนมนุษย์จักรกล หมายเลข 21 เป็นตัวละครใหม่ที่เป็นต้นฉบับของเกม ซึ่งออกแบบโดยอากิระ โทริยามะ ผู้สร้างซีรีส์
แหล่งข้อมูลอื่น

เว็บไซต์ทางการ
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data
ดูวอตยูวอนต์ (เพลงเลดีกากา)

Error ซิงเกิลโดยเลดีกากา ร่วมกับอาร์. เคลลี
"ดูวอตยูวอนต์" (อังกฤษ: Do What U Want) เป็นเพลงของนักร้องอเมริกา เลดีกากา ที่ได้ศิลปินมาร่วมร้อง อาร์ เคลลี่ ซึ่งเป็นซิงเกิ้ลที่ 2 ของเลดีกากา เป็นหนึ่งในเพลงของสตูดิโออัลบั้มที่สามของกาก้า ที่มีชื่อว่า อาร์ตป็อป (2013) อยู่ลำดับที่เจ็ดของอัลบั้ม เขียนและแต่งโดย เลดีกากา, พอล ดีเจ ไวท์แชโด้ แบลร์, อาร์ เคลลี่, มาร์ตินและวิลเลี่ยม เพลงนี้ถูกเผยแพร่ออกมาในรูปแบบเพลงประกอบโฆษณาหูฟังของ ดร.เดร เมื่อวันที่ 17 ตุลาคม 2013 ที่ตัดเพียงส่วนหนึ่งเท่านั้น และต่อมาก็ถูกขายในรูปแบบดิจิตอลดาวน์โหลดผ่านทางไอทูนส์ และ เว็ปไซต์อแมซอน เมื่อวันที่ 27 ตุลาคม 2013
เมื่อ 2 ปีก่อน แบลร์ได้นำเสนอเพลง"' Do What U Wnat"' แก่กาก้า และพัฒนาเพลงนี้มาตลอดจนถูกเพิ่มลงในอัลบั้มอาร์ตป็อป โดยเพิ่มเสียงร้องของเคลลี่ลงไปด้วย ดนตรีเป็นแนว อาร์แอนด์บี และ ซินธ์ป็อปได้กลิ่นอายของยุค 80's ซึ่งเป็นแรงบันดาลใจให้แต่งเพลงนี้ เสียงร้องของกาก้าถูกนำไปเปรียบเทียบกับ ติน่า เทอร์เนอร์ และ คริสตินา อาร์กีเลร่า
ประวัติและการบันทึก

เพลงนี้ถูกแต่โดยกาก้า และดีเจ ไวทแชโด้ ร่วมร้องด้วย อาร์ แคลลี่
เดิมทีเพลง "'Do What U Want"' เป็นเพียงเพลงโปรโมทอัลบั้มอาร์ตป็อปของกาก้าเท่านั้น ซึ่งก่อนหน้านี้กาก้าได้ประกาศอย่างเป็นทางการไปแล้วว่า ซิงเกิ้ลที่สองของเธอ มีชื่อว่าเพลง"'วีนัส"' แต่เนื่องจากเพลงนี้เมื่อถูกปล่อยให้จำหน่ายเพียงวันแรกในไอทูนส์ ก็ขึ้นอันดับ 1 บนไอทูนส์ใน 3 ประเทศที่ให้จำหน่าย คือ แม็กซิโก, อเมริกา, แคนาดา ต่อมาก็ถูกขายทั่วโลก ก็ขึ้นอันดับ 1 ในหลายประเทศทั่วโลกรวมทั้งหมด 84 ประเทศ รวมถึงประเทศไทยด้วย ซึ่งเพลงนี้ถือเป็นเพลงที่ขึ้นชาร์ตอันดับ 1 ได้เร็วที่สุดในปี 2013 แซงหน้าเพลง รอยัล ของลอร์ด และ รอร์ ของเคที่ เพอร์รี่ อย่างสวยงาม ซึ่งเพลงนี้ ขึ้นอันดับ 1 ได้หลายประเทศ และเร็วกว่าเพลงรอร์ ของเคที่ เพอร์รี่ ที่ครองอันดับ 1 มาหลายสัปดาห์เสียอีก เมื่อต้นสังกัดเห็นถึงความสำเร็จและความนิยมของเพลง กาก้าจึงตัดสินใจเปลี่ยนเพลงนี้เป็นซิงเกิ้ลที่สอง ของอัลบั้มอย่างเป็นทางการของกาก้า ต่อจากเพลง แอพพลอส ซึ่งทำให้เพลงวีนัส เดิมที่จะเป็นซิงเกิ้ลสองถูกถอดเป็นเพียงเพลงโปรโมทอัลบั้มเท่านั้น ซึ่งทำให้เรานึกถึงเพลง "'ดิเอจออฟกลอรี่"' ของกาก้าจากสตูดิโออัลบั้มที่สอง บอร์นดิสเวย์ ที่เดิมทีเพลงนี้ก็เป็นเพลงโปรโมอัลบั้มคู่กับเพลง แฮร์ แต่เนื่องจากความนิยมและกระแสที่นำไปเปิดบนวิทยุหลายครั้งทางต้นสังกัดจึงตัดเป็นซิงเกิ้ลที่สาม ต่อจากเพลงจูดาส นั้นเอง
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Canada (Music Canada) | Gold | 40,000* |
| Germany (BVMI) | Gold | 150,000 |
| Italy (FIMI) | Platinum | 30,000 |
| Mexico (AMPROFON) | Gold | 30,000* |
| Norway (IFPI Norway) | Gold | 30,000 |
| United Kingdom (BPI) | Gold | 383,000 |
| United States (RIAA) | Platinum | 1,300,000 |
สตรีมมิง
| Denmark (IFPI Danmark) | Platinum | 1,800,000† |
 *ตัวเลขยอดขายขึ้นกับการรับรองอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว †ตัวเลขสตรีมมิงเท่านั้นขึ้นอยู่กับการรับรองเพียงอย่างเดียว
ประวัติการจำหน่าย

| ภูมิภาค | วันที่ | รูปแบบ | เวอร์ชัน | สังกัด | อ้างอิง |
| --- | --- | --- | --- | --- | --- |
| สหรัฐ | 21 ตุลาคม 2013 | ดิจิทัลดาวน์โหลด สตรีมมิง | ต้นฉบับ | สตรีมไลน์ อินเตอร์สโคป |  |
| เยอรมนี | 22 ตุลาคม 2013 | ดิจิทัลดาวน์โหลด สตรีมมิง | ต้นฉบับ | ยูนิเวอร์แซล |  |
| สหราชอาณาจักร | 22 ตุลาคม 2013 | ดิจิทัลดาวน์โหลด สตรีมมิง | ต้นฉบับ | โพลิดอร์ |  |
| อิตาลี | 25 ตุลาคม 2013 | วิทยุยอดฮิตร่วมสมัย | ต้นฉบับ | ยูนิเวอร์แซล |  |
| สหรัฐ | 5 พฤศจิกายน 2013 | วิทยุยอดฮิตร่วมสมัย | ต้นฉบับ | สตรีมไลน์ อินเตอร์สโคป |  |
| สหรัฐ | 5 พฤศจิกายน 2013 | Rhythmic contemporary | ต้นฉบับ | สตรีมไลน์ อินเตอร์สโคป |  |
| รัสเซีย | 3 ธันวาคม 2013 | วิทยุยอดฮิตร่วมสมัย | ต้นฉบับ | สตรีมไลน์ ยูนิเวอร์แซล |  |
| ต่างประเทศ | 20 ธันวาคม 2013 | ดิจิทัลดาวน์โหลด สตรีมมิง | ดีเจไวท์ชาโดว์ รีมิกซ์ | สตรีมไลน์ อินเตอร์สโคป |  |
| ต่างประเทศ | 1 มกราคม 2014 | ดิจิทัลดาวน์โหลด สตรีมมิง | รีมิกซ์ร่วมกับคริสตินา อากีเลรา | สตรีมไลน์ อินเตอร์สโคป |  |
| ต่างประเทศ | 25 กุมภาพันธ์ 2014 | ดิจิทัลดาวน์โหลด สตรีมมิง | รีมิกซ์ | สตรีมไลน์ อินเตอร์สโคป |  |
แหล่งข้อมูลอื่น

| ด ค กเพลงของเลดีกากา |
| --- | --- |
ผลงานเพลง
เดอะเฟม:  "จัสต์แดนซ์"  "เลิฟเกม"  "ปาปารัซซี"  "โป๊กเกอร์เฟซ"  "เอ, เอ (นอตติงเอลส์ไอแคนเซย์)"  "บิวตีฟูล, เดอร์ตี, ริช" 
เดอะเฟมมอนสเตอร์:  "แบดโรมานซ์"  "อเลฮานโดร"  "มอนสเตอร์"  "แดนซ์อินเดอะดาร์ก"  "เทเลโฟน" 
บอร์นดิสเวย์:  "แมรีเดอะไนต์"  "บอร์นดิสเวย์"  "จูดาส"  "ยูแอนด์ไอ"  "ดิเอดจ์ออฟกลอรี" 
อาร์ตป็อป:  "ออร่า"  "วีนัส"  "จี.ยู.วาย"  "ดูวอตยูวอนต์"  "อาร์ตป็อป"  "สไวน์"  "โดป์"  "จิปซี"  "แอพพลอส" 
ชีคทูชีค:  "เอนีติงโกสซ์"  "ไอแคนท์ยูว์เอนีติงบัทเลิฟ" 
โจแอนน์:  "เอ-โย่"  "จอห์น เวย์น"  "เพอร์เฟกต์อิลลูชัน"  "มิลเลียนรีซันส์" 
โครมาติกา:  "สตูปิดเลิฟ"  "เรนออนมี"  "ซาวเออร์แคนดี" 
ความร่วมมือ:  "ชิลลิน"  "วิดีโอโฟน" (รีมิกซ์)  "3-เวย์ (เดอะโกลเด้นรูล)"  "เดอะเลดี้อิสอะทรัมป์"  "ดายวิธอะสไมล์" 
เพลงที่ไม่มีอัลบั้ม:  "คริสต์มาสทรี"  "ทิลอิทแฮปเปนส์ทูยูว์"  "เดอะคิวร์" 
  Book   Category   Portal 
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย  มิวสิกเบรนซ์ ผลงาน
ดิ โอ.ซี.

ดิ โอ.ซี. (อังกฤษ: The O.C.) เป็นละครชุดทางโทรทัศน์อเมริกันประเภทนาฏกรรมวัยรุ่น ออกอากาศทางเครือข่ายฟอกซ์ในสหรัฐอเมริกาตั้งแต่วันที่ 5 สิงหาคม ค.ศ. 2003 ถึง 22 กุมภาพันธ์ ค.ศ. 2007 กินความยาวทั้งสิ้นสี่ฤดูกาล ละครชุดนี้มีจอช ชว็อซ (Josh Schwartz) เป็นต้นคิด
เนื้อหาว่าด้วยชีวิตของวัยรุ่นกลุ่มหนึ่งและครอบครัวซึ่งพำนักอยู่ ณ ชุมชนชายหาดนิวพอร์ตในเทศมณฑลออเรนจ์ รัฐแคลิฟอร์เนีย ตัวละครหลัก คือ ไรอัน แอตวูด (Ryan Atwood) ชายหนุ่มซึ่งครอบครัวแตกแยก และกลายเป็นบุตรบุญธรรมของแซนดี โคเฮน (Sandy Cohen) กับ เคอร์สเตน โคเฮน (Kirsten Cohen) หญิงชายเศรษฐีใจบุญซึ่งมีบุตรชายอยู่แล้ว คือ เซท โคเฮน (Seth Cohen) ไรอันกับเซทมักใช้เวลาสานสัมพันธ์กับหญิงสาวหลายคน เช่น มาริสซา คูเปอร์ (Marissa Cooper) หญิงข้างห้อง ซัมเมอร์ รอเบิตส์ (Summer Roberts) หญิงที่เซทหลงรักมาแต่เด็ก และ เทย์เลอร์ ทาวน์เซนด์ (Taylor Townsend) หญิงช่างจ้อ แนวเรื่องนั้นเกี่ยวกับการขัดกันทางวัฒนธรรมระหว่างสกุลโคเฮนที่มีแนวคิดแบบโลกสวย กับชุมชนชายหายนิวพอร์ตที่มีแนวคิดแบบโลกห่วย ใจแคบ และวัตถุนิยม
เมลิสซา รอเซนเบิร์ก (Melissa Rosenberg) ประพันธ์บทละครเรื่องนี้ ละครเปิดตัวโดยมียอดชมสูง ทั้งกลายเป็นหนึ่งในละครยอดนิยมประจำช่วงปี ค.ศ. 2003– 2004 นอกจากนี้ ยังเป็นที่กล่าวถึงว่า เป็นปรากฏการณ์ทางวัฒนธรรมแบบป็อป และเป็นที่ตอบรับในทางบวกจากนักวิจารณ์ส่วนใหญ่ ทว่า เมื่อฉายไปเรื่อย ๆ ยอดชมก็ตกลงอย่างหนัก เป็นเหตุให้เลิกผลิตไปในต้นปี ค.ศ. 2007 แม้มีการเข้าชื่อบนโลกอินเทอร์เน็ตเพื่อขอให้ทำต่อ และมีผู้ลงชื่อถึงเจ็ดแสนคนก็ตาม
ละครชุดนี้ฉายในประเทศต่าง ๆ กว่าห้าสิบประเทศทั่วโลกมาแล้ว ทั้งออกเป็นดีวีดีและออกทางไอทูนส์ อนึ่ง ช่องวัน และซีเนริโอ ยังซื้อลิขสิทธิ์มาทำเป็นฉบับภาษาไทยชื่อ กรุงเทพ..มหานครซ้อนรัก
ด้วย(ความ)

| ด้วย(ความ)ลับ และผูกพัน |
| --- | --- |
Himitsu
กำกับ:  Yojiro Takita
เขียนบท:  Hiroshi Saitô
อำนวยการสร้าง:  Junichi Shindô    Setsuro Tagami
นักแสดงนำ:  Ryoko Hirosue    Kaoru Kobayashi
กำกับภาพ:  Tatsuya Osada
ดนตรีประกอบ:  Mariya Takeuchi
ผู้จัดจำหน่าย: 
วันฉาย:  25 กันยายน 2542
ประเทศ: ประเทศญี่ปุ่น
ภาษา: ญี่ปุ่น
ข้อมูลจาก IMDb
ด้วย(ความ)ลับ และผูกพัน (อังกฤษ: Secret; ญี่ปุ่น: 秘密; โรมาจิ: Himitsu) เป็นภาพยนตร์ญี่ปุ่นผลงานการกำกับโดยโยจิโระ ทะคิทะ (Yojiro Takita) ออกฉายในประเทศญี่ปุ่นเมื่อปี พ.ศ. 2542
โครงเรื่อง

เมื่อวันหนึ่งแม่ลูกกำลังไปเทื่ยวกันที่บ้านคุณตาคุณยาย โดยที่พ่อนั้นอยู่ที่บ้านไม่ได้ไปไหน แต่ระหว่างทางกลับเกิดอุบัติเหตุที่ไม่คาดฝันเกิดขึ้น ทำให้ภรรยาของเขาเสียชีวิตลง และเมื่อลูกนั้นฟื้นขึ้นมา ก็ไม่ใช่ลูกคนเดิมของเขาอีกต่อไป...
นักแสดง

เรียวโกะ ฮิโรสุเอะ (Ryoko Hirosue) .....  Monami Sugita / Naoko Sugita
คะโอะรุ โคะบะยะชิ (Kaoru Kobayashi) .....  Heisuke Sugita
เคน คะเนะโคะ (Ken Kaneko) .....  Fumio Kajikawa
ยุริโกะ อิชิดะ (Yuriko Ishida) .....  Taeko Hashimoto
ฮิเดะอะคิ อิโต้ (Hideaki Ito) .....  Haruki Soma
โทะโมะเอะ ชิโนะฮะระ (Tomoe Shinohara) .....  Kuniko Kimura
คะโยะโคะ คิชิโมะโตะ (Kayoko Kishimoto) .....  Naoko Sugita
ริเอะ ชิบะตะ (Rie Shibata) .....  Kazuko Yoshimoto
เรน โอะสุกิ (Ren Osugi) .....  Hiroyuki Kajikawa
ฮัทสึโอะ ยะมะทะนิ (Hatsuo Yamatani) .....  Naoko Sugita
รางวัล

[2000] Awards of the Japanese Academy ::  Best Actor, Best Actress, Best Supporting Actress
[2000] Sitges - Catalonian International Film Festival :: Best Actress, Best Screenplay, Best Film
เกร็ด

Himitsu (秘密) เป็นบทประพันธ์ฉบับนวนิยายมาก่อน โดย เคโกะ ฮิกะชิโนะ (Keigo Higashino)
แหล่งข้อมูลอื่น

วิกิพีเดียญี่ปุ่น เก็บถาวร 2007-12-22 ที่ เวย์แบ็กแมชชีน (ญี่ปุ่น)
IMDb (อังกฤษ)
Himitsu ฉบับนวนิยายแปลภาษาไทย
ดรากอนสคราวน์

| ดรากอนสคราวน์ |
| --- | --- |

ผู้พัฒนา: วานิลลาแวร์
ผู้จัดจำหน่าย: JP/NA: แอตลัสAUS/EU: เอ็นไอเอส อเมริกา
กำกับ: จอร์จ คามิตานิ
อำนวยการผลิต: คาสึระ ฮาชิโนะ
แต่งเพลง: ฮิโตชิ ซากิโมโตะ
เครื่องเล่น: เพลย์สเตชัน 3 เพลย์สเตชันวิต้า เพลย์สเตชัน 4
วางจำหน่าย: JP: 25 กรกฎาคม ค.ศ. 2013 NA: 6 สิงหาคม ค.ศ. 2013 AU: 10 ตุลาคม ค.ศ. 2013 EU: 11 ตุลาคม ค.ศ. 2013
แนว: แอ็กชันเล่นตามบทบาท, บีตเอ็มอัป
รูปแบบ: ผู้เล่นคนเดียว, หลายผู้เล่น
ดรากอนสคราวน์ (อังกฤษ: Dragon's Crown) เป็นเกมแอ็กชันเล่นตามบทบาท 2 มิติ ที่พัฒนาโดยวานิลลาแวร์สำหรับเพลย์สเตชัน 3 และเพลย์สเตชันวิต้า ซึ่งมีฉากอยู่ในโลกจินตนิมิตยุคกลางแห่งดาบและเวทมนตร์ เกมดังกล่าวมีผู้เล่นสี่คนที่เดินทางผ่านคุกปราสาทและลายวงกตที่อันตรายเพื่อค้นหาโชคลาภและการผจญภัย ตัวเลือกแบบร่วมมือกัน ได้แก่ หลายผู้เล่นในประเทศ และผู้เล่นสี่คนวางในเซสชันในบริการเพลย์สเตชัน เน็ตเวิร์ก ของโซนี่ ด้วยการบันทึกที่ใช้ร่วมกันและการเล่นข้ามแพลตฟอร์ม ส่วนพอร์ตที่ได้รับการปรับปรุงสำหรับเพลย์สเตชัน 4 ดรากอนสคราวน์ โปร ได้รับการเปิดตัวในปี ค.ศ. 2018
รูปแบบการเล่น

ดรากอนสคราวน์ เป็น เป็นวิดีโอเกมเกมแอ็กชันเล่นตามบทบาทเลื่อนด้านข้างสองมิติ (2D) ที่ผู้เล่นสวมบทเป็นนักผจญภัยสำรวจดันเจียนในอาณาจักรไฮแลนด์ ฐานนักผจญภัยเป็นเมืองที่เป็นหัวใจของอาณาจักร ที่ซึ่งผู้เล่นโต้ตอบกับสถานที่แตกต่างกันโดยประชากรตัวละครที่ผู้เล่นไม่ได้ควบคุม (NPCs) ที่ให้ความช่วยเหลือ ได้แก่ สมาคมนักผจญภัยซึ่งภารกิจเป็นที่ยอมรับและผู้เล่นสามารถปลดล็อกสกิลใหม่ได้; ร้านเวทมนตร์ของมอร์แกนที่สามารถซ่อมแซมและอัปเกรดอุปกรณ์ได้; วิหารคานาอัน ที่ผู้เล่นสามารถจ่ายเพื่อคืนชีพกองกระดูกที่พบในดันเจียน และรับสิ่งที่เป็นประโยชน์สำหรับปฏิบัติการดันเจียน; รวมทั้งหอคอยลูเซียน ซึ่งปลดล็อกเวทมนตร์ของอักษรรูนโดยผู้เล่น
การตอบรับ

ดรากอนสคราวน์ ได้รับการตอบรับเชิงบวกจากนักวิจารณ์ ตามตัวรวบรวมบทวิจารณ์ของเว็บไซต์เมทาคริติก ส่วนเว็บไซต์ไอจีเอ็น ได้ให้คะแนนดรากอนสคราวน์ ที่ 8.5 เต็ม 10 โดยกล่าวถึงมันว่า "เยี่ยมยอด" ในขณะที่เว็บไซต์เกมสปอตยกย่องสรรเสริญให้กับคุณภาพของภาพของเกม โดยให้คะแนนที่ 8 เต็ม 10 ส่วนเว็บล็อกจอยสติคให้คะแนนเกมที่ 4.5 ดาวเต็ม 5 และเว็บไซต์เดสทรักทอยด์ได้ให้คะแนนที่สูงกว่าคือ 9.5 เต็ม 10
ดรากอนสคราวน์ จำหน่ายได้มากกว่า 300,000 ชุดในประเทศญี่ปุ่นภายในสัปดาห์แรกของการเปิดตัวทั้งในแพลตฟอร์มเพลย์สเตชัน 3 และวิต้า เวอร์ชันวิต้าและเพลย์สเตชัน 3 ยังเป็นเกมอันดับ 1 และ 2 ตามลำดับ ซึ่งเป็นเกมดิจิทัลที่ขายดีที่สุดในเพลย์สเตชัน เน็ตเวิร์ก ของญี่ปุ่นในปี ค.ศ. 2013 และตั้งแต่เดือนกรกฎาคม ค.ศ. 2014 ยอดจำหน่ายทั่วโลกของเกมนี้มีถึง 940,000 ชุด
แหล่งข้อมูลอื่น

เว็บไซต์ทางการ
การทำศึกในดรากอนสคราวน์
ด่านชานไห่

ด่านชานไห่ในปัจจุบัน
ด้านที่ติดกับทะเล (ทะเลโปไห่)
ด่านชานไห่ (จีนตัวย่อ: 山海关; จีนตัวเต็ม: 山海關; พินอิน: Shānhǎi Guān, "ด่านภูเขาทะเล"; อังกฤษ: Shanhai Pass) เป็นป้อมประตูหนึ่งของกำแพงเมืองจีน เป็นจุดยุทธศาสตร์ที่สำคัญที่ป้องกันกรุงปักกิ่งจากทางทิศเหนือ ตั้งอยู่ทางทิศตะวันออกเฉียงเหนือราว 15 กิโลเมตรจากเมืองฉินหวางต่าว มณฑลเหอเป่ย์ ห่างจากกรุงปักกิ่งไปทางทิศตะวันออกเฉียงเหนือ ด่านแห่งนี้มีคำกล่าวว่าเป็น "ด่านที่หนึ่งในใต้หล้า" (จีนตัวย่อ: 天下第一关; จีนตัวเต็ม: 天下第一關; พินอิน: Tiānxià Dìyī Guān)
ด่านชานไห่สร้างขึ้นในยุคราชวงศ์หมิง เมื่อเทียบกับกำแพงเมืองจีนส่วนอื่น ๆ ที่สร้างมาตั้งก่อนยุคราชวงศ์ฉิน แต่กลับมีบทบาทอย่างมากในประวัติศาสตร์ราชวงศ์หมิงและราชวงศ์ชิง มีความสำคัญเป็นจุดพลิกผันสถานการณ์ถึงขั้นเปลี่ยนแผ่นดินเลยทีเดียว
กำเนิดในราชวงศ์หมิง

ค.ศ. 1381 ต้นสมัยราชวงศ์หมิง หมิงไท่จู่ฮ่องเต้ (จูหยวนจาง) ได้โปรดให้สวีต๋า (ซือตัด) แม่ทัพคนสำคัญไปตั้งฐานทัพประจำที่ชานไห่ สวีต๋าเห็นภูมิประเทศซึ่งประกอบด้วยภูเขาที่โอบล้อมและส่วนติดต่อกับทะเล จึงได้สร้างกำแพงและป้อมด่านชานไห่ขึ้นในปีถัดมา เพื่อป้องกันการรุกรานจากอนารยชนทางภาคเหนือ ซึ่งหมายถึง ชาวมองโกลและชาวเติร์ก
กำแพงเมืองด่านชานไห่มีลักษณะเป็นรูปสี่เหลี่ยมจัตุรัส เชื่อมต่อกับกำแพงเมืองจีน มีประตูเมืองทั้งสี่ด้าน กำแพงเป็นดินกับหินบดละเอียดอัด ด้านนอกก่อด้วยอิฐ ความยาวกำแพงทั้งสิ้น 4 กิโลเมตร โดยทั่วไปสูง 7 เมตร บางแห่งสูง 15 เมตร หนา 7 เมตร คิดเป็นมาตราวัดแบบจีน คือ กว้างยาว 8 ลี้ กับ 137 ก้าว 4 เชียะ กำแพงสูง 4 จ้าง (40 ฟุตจีน) กับ 1 ฟุตจีน หนา 2 จ้าง รอบด่านยังมีคูเมืองขนาดกว้าง 5 จ้าง ลึก 2 จ้าง 5 เชียะ
ประตูทางทิศตะวันออก ชื่อว่า เจิ้นตง ประตูทางทิศตะวันตก ชื่อว่า อยิ่งเอิน ประตูด้านทิศใต้ชื่อว่า หยาง ส่วนประตูด้านทิศเหนือ มีชื่อว่า เว่ยหย่วน ในปัจจุบันมีแต่ประตูเจิ้นตงด้านทิศตะวันออกเท่านั้นที่ได้รับการบูรณะจนมีสภาพดี ส่วนด้านอื่น ๆ พังทลายไปหมดแล้ว
เรื่องราวของอู๋ซานกุ้ยเปิดประตูด่าน

บทความหลัก: อู๋ซานกุ้ย
ป้องกันการรุกรานจากต่างชาติ

นอกจากด่านชานไห่จะเป็นประโยชน์ในการป้องกันการรุกรานของแมนจู แล้ว ยังเป็นจุดยุทธศาสตร์สำคัญทางการทหารที่สำคัญในการควบคุมประเทศจีนด้วย เห็นได้จาก ปี ค.ศ. 1900 ในศึกพันธมิตรแปดชาติ ประกอบด้วยกองทัพอังกฤษ ฝรั่งเศส สหรัฐอเมริกา เยอรมนี รัสเซีย ญี่ปุ่น อิตาลี และออสเตรีย เข้ารุกรานเมืองเทียนจิน และกรุงปักกิ่ง ได้เข้ายึดครองและจัดตั้งกองทัพพันธมิตรไว้ที่บริเวณด่านชานไห่จนหลังสงครามโลกครั้งที่ 1 จึงถอนทหารออกไป
ในปี ค.ศ. 1933 ญี่ปุ่นยึดครองแมนจูเรียเอาไว้ได้และสถาปนาเป็นประเทศแมนจู ได้ใช้ด่านชานไห่เป็นฐานที่มั่นในการรุกรานหัวเมืองภาคเหนือของจีน ทหารที่รักษาด่านได้ฉวยโอกาสขูดรีดประชาชน ชาวบ้านจึงเรียกด่านนี้อีกชื่อหนึ่งว่า "ด่านประตูผี"
สถานที่ท่องเที่ยวในปัจจุบัน

ปัจจุบัน ด่านชานไห่ได้หมดความสำคัญในการเป็นจุดยุทธศาสตร์ทางการทหารแล้ว รัฐบาลจีนได้ปรับปรุงให้เป็นสถานที่สำคัญในทางท่องเที่ยวทางประวัติศาสตร์ ของเมืองฉินฮว๋างต่าว นอกจากจะมีความสำคัญเกี่ยวกับประวัติศาสตร์จีนแล้ว ยังเป็นศูนย์กลางของแหล่งท่องเที่ยวอื่น ๆ ในบริเวณนี้ด้วย ได้แก่ กำแพงเมืองจีนที่ทอดตัวยาวไปบนภูเขาฮวนหลี่หลิ่ง และจุดสิ้นสุดของกำแพงเมืองจีนในทะเลที่เหล่าหลงโถว
ด่านชานไห่ ส่วนที่สมบูรณ์และได้รับการบูรณะอย่างดีในปัจจุบันคือป้อมเจิ้นตง ซึ่งมีป้ายอักษรคำว่า "เทียนเซี่ยตี้อีกวาน" เขียนโดย เซียวเสี่ยน ศิลปินเอกสมัยราชวงศ์หมิง
ป้อมเทียนเซี่ยตี้อีกวานสร้างบนกำแพงเมืองชานไห่ที่เชื่อมต่อกับกำแพงเมืองจีน ด้านล่างเป็นซุ้มประตูก่ออิฐสำหรับเป็นทางผ่านออกนอกด่าน ด้านในมีบานประตูเปิดปิดตามเวลาที่กำหนด หน้าด่านมีป้อมอีกชั้นหนึ่ง ขณะที่ปัจจุบันด้านนอกด่านจัดเป็นสวนสาธารณะ
ตัวป้อมเป็นอาคารสามห้อง สูงสองชั้น ป้อมนี้สูง 3 จ้าง ชั้นบนกว้าง 5 จ้าง ชั้นล่างกว้าง 6 จ้าง ตัวป้อมมีช่องยิงธนูสามด้าน รวมมีช่องยิงธนู 68 ช่อง เมื่อมองจากบนป้อมไปทางทิศเหนือจะเห็นแนวกำแพงเมืองจีนทอดยาวคดเคี้ยวไปตามไหล่เขายาวเหยียดเหมือนมังกรนอนทอดตัว ส่วนทางทิศใต้จะเห็นกำแพงที่ยืดยาวไปยังทะเลกว่า 20 เมตร ซึ่งจุดนี้เรียกว่า "เหล่าหลงโถว" (老龙头; แปลว่า หัวมังกรเฒ่า)
แหล่งข้อมูลอื่น

แผนที่และภาพถ่ายทางอากาศของ ด่านชานไห่
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
40°00′34″N 119°45′15″E﻿ / ﻿40.009364°N 119.754144°E﻿ / 40.009364; 119.754144
ดิอะเมซิ่งเรซ 18

| --- | --- |
ดิอะเมซิ่งเรซ 18

ออกอากาศ: 20 กุมภาพันธ์ พ.ศ. 2554   – 8 พฤษภาคม พ.ศ. 2554
ระยะเวลาการถ่ายทำ: 20 พฤศจิกายน พ.ศ. 2553   – 12 ธันวาคม พ.ศ. 2553
จำนวนตอน: 11
ผู้ชนะ: คิชากับเจน
ทวีปที่ผ่าน: 5
ประเทศที่ผ่าน: 9
เมืองที่ผ่าน: 23
ระยะทางการแข่งขัน: 40,000 ไมล์   (64,372 กิโลเมตร)
จำนวนเลก: 12
ซีซั่นก่อนหน้าและถัดไป
ก่อนหน้า: ดิ อะเมซิ่ง เรซ 17
ถัดไป: ดิ อะเมซิ่ง เรซ 19
ดิ อะเมซิ่ง เรซ 18 (อังกฤษ: The Amazing Race 18) เป็นฤดูกาลที่ 18 ของรายการ ดิ อะเมซิ่ง เรซ ซึ่งเป็นเกมโชว์ประเภทเรียลลิตี้โชว์ระดับรางวัลเอ็มมี 8 สมัยซ้อนทางโทรทัศน์ รายการนี้จะมีผู้เข้าแข่งขันเป็นทีมๆ ละ 2 คนซึ่งรู้จักกันมาก่อนแล้ว ทำการแข่งขันโดยเดินทางรอบโลก โดยทีมที่ชนะจะได้รับเงินรางวัล 1 ล้านดอลลาร์สหรัฐ โดยเกมส์โชว์ดังกล่าวเริ่มออกอากาศในสหรัฐอเมริกาทางสถานีโทรทัศน์ซีบีเอส ในฤดูกาลนี้ทำลักษณะแบบ ทีมรวมดารา โดยเอาทีมต่างๆ จากฤดูกาลที่ 12-17 มาแข่งขันกันใหม่ จากฤดูกาลที่ 11 ใช้ชื่อว่า The Amazing Race : All-Stars (ดิ อะเมซิ่ง เรซ รวมดารา) แต่ในฤดูกาลนี้จะใช้ชื่อว่า The Amazing Race : Unfinished Business (ดิ อะเมซิ่ง เรซ ธุรกิจนี้ยังสะสางไม่เสร็จ) ซึ่งซีบีเอสได้โปรโมทฤดูกาลนี้ทันที โดยอยู่ภายในตอนสุดท้ายของฤดูกาลที่ 17 เลยและรวมถึงฤดูกาลนี้เป็นฤดูกาลแรกที่จะถ่ายทำในระบบโทรทัศน์ความละเอียดสูงอีกด้วย แต่เป็นที่ทราบกันดีว่ารายการนี้ถ่ายทำยากมาก เนื่องจากช่างกล้องจะต้องวิ่งตามผู้เข้าแข่งขันตลอดและภาพบางภาพในรายการใช้การตัดต่อหรือดึงภาพจากแฟ้มข้อมูลที่เคยมีไว้มาตัดต่อลงไปทำให้อาจมีภาพแบบขนาดความละเอียดมาตรฐานปนอยู่บ้าง โดยทางผู้ผลิตได้กล่าววาจะจัดการปัญหาตรงจุดนี้ให้เหมาะสมอย่างสมดุลและออกอากาศในแบบโทรทัศน์ความละเอียดสูงอย่างแน่นอน
และจะมีการจัดฉลองการครบรอบ 10 ปีของรายการซึ่งในการจัดงานครั้งนี้ได้รับการสนับสนุนจากเครื่องดื่มชาสแนปเปิล โดยจะทำการจัดงานวันที่ 8 พฤษภาคม 2554 (ตรงกับวันที่ 9 พฤษภาคม 2554 ของประเทศไทย) รวมถึงการออกอากาศตอนสุดท้ายของฤดูกาลนี้ในวันที่ 9 พฤษภาคม 2554 (ตรงกับวันที่ 10 พฤษภาคม 2554 ของประเทศไทย) ด้วยความยาว 2 ชั่วโมงเป็น 2 เลกสุดท้ายติดต่อกันเนื่องจากเคยมีการหยุดฉายไป 1 สัปดาห์ที่ทางสถานีได้ถ่ายทอดสด คันทรี มิวสิก อาวอร์ด
คู่พี่น้องจากฤดูกาลที่ 14 คิชากับเจน ซึ่งได้ลำดับที่ 4 ในฤดูกาลนั้น เป็นผู้ชนะการแข่งขันครั้งนี้ไปรวมถึงทั้งคู่ยังเป็นทีมหญิงล้วนคู่ที่สองที่ชนะรายการนี้อีกด้วย
การผลิต

ดิ อะเมซิ่ง เรซ 18 ใช้เวลาถ่ายทำ 23 วันและจะเป็นฤดูกาลแรกของเวอร์ชันอเมริกาที่จะถ่ายทำและออกอากาศในระบบโทรทัศน์ความละเอียดสูง ในขณะที่หลายๆ รายการในช่วงพรามไทม์ได้เปลี่ยนการออกอากาศเป็นโทรทัศน์ความละเอียดสูงแล้ว ดิ อะเมซิ่ง เรซ ยังคงใช้โทรทัศน์ความละเอียดมาตรฐานอยู่ เนื่องจากปัญหาหลายๆ ด้านไม่ว่าจะเป็นด้านค่าใช้จ่ายหรือแม้กระทั่งความยากลำบากในการถ่ายทำและภาพที่อยู่ในแฟ้มภาพไม่ได้เป็น HD จึงใช้เวลาเป็นอันมากกว่าจะสามารถทำให้เป็นระบบ HD ได้ อย่างไรก็ตามถึงจะช้าไปบ้างนี่ก็จะเป็นฤดูกาลแรกของ ดิ อะเมซิ่ง เรซ ที่จะออกอากาศในระบบโทรทัศน์ความละเอียดสูง
การถ่ายทำเริ่มต้นในวันที่ 20 พฤศจิกายนที่ทุ่งกังหันลมซาน จอร์โกนิโอ ใกล้กับเมืองปาล์มสปริง ในรัฐแคลิฟอร์เนีย โดยอุปสรรคแรกของเกมคือการที่จะต้องค้นหาเครื่องร่อนกระดาษที่มีคำว่า "Queensland and Northern Territory Aerial Services" หรือชื่อเต็มของสายการบินแคนตัส ซึ่งเป็นผู้สนับสนุนตั๋วเครื่องบินให้กับผู้เข้าแข่งขันไปสู่จุดหมายปลายทางแรกคือนครซิดนีย์ ประเทศออสเตรเลีย. โดยผู้เข้าแข่งขันได้ถูกพบที่โอเชี่ยนเวิลด์ ในเมืองแมนลี่ ในรัฐนิวเซาท์เวลส์ เมืองท่องเที่ยวที่สำคัญใกล้เคียงกับนครซิดนีย์ในช่วงวันที่ 22 พฤษศจิกายน นอกจากนี้ยังมีรายงานว่ามีการพบผู้เข้าแข่งขันในประเทศอื่น ๆ เช่นโยะโกะฮะมะ, ญี่ปุ่น ที่ทีมผู้เข้าแข่งขันได้ถูกพบว่ายน้ำเย็นจัดใกล้เคียงกับภูเขาไฟฟูจิ และการไปเยือนประเทศ ลิกเตนสไตน์ ครั้งแรกของรายการ โดยผู้เข้าแข่งขันต้องทำการวัดความยาวอาณาบริเวณของประเทศโดยรถจักรยานไฟฟ้า และทีมยังไปเยือนเมืองลี่เจียงและคุนหมิงของประเทศจีน, โกลกาตาและพาราณสีของประเทศอินเดีย, เวียนนาของประเทศออสเตรีย, เซอร์แมทของประเทศสวิตเซอร์แลนด์และรีโอเดจาเนโรของประเทศบราซิล
ฤดูกาลนี้เป็นครั้งแรกในรอบหลายปีที่ไม่มีบทลงโทษสำหรับทีมที่เข้ามาเป็นลำดับสุดท้ายแต่ไม่ถูกคัดออก โดยกติกานี้มีใช้ในฤดูกาลที่ 1-4 เท่านั้น หลังจากนั้นเป็นต้นมาทุกทีมที่เข้ามาเป็นลำดับสุดท้ายแต่ไม่โดนคัดออกจะมีบทลงโทษเสมอๆ แต่ในฤดูกาลนี้มีสิ่งที่แตกต่างออกไป 3 อย่างคือ
มีการแข่งยาวติดต่อกันไป 2 เลกโดยไม่มีการหยุดพักแต่ไม่ใช่ ซุปเปอร์เลก ถึง 2 ครั้งและไม่มีบทลงโทษสำหรับทีมที่เข้ามาเป็นลำดับสุดท้ายด้วยเพราะแข่งยาวติดต่อกัน
เลกที่ไม่มีการคัดออกจากทั้งหมด 3 เลกนั้นมีเพียงเลกเดียวที่มีบทลงโทษ
เป็นฤดูกาลแรกที่ไม่มี Fast Forward ให้ใช้เลยแม้แต่เลกเดียว (บางฤดูกาลอาจไม่เห็น Fast Forward เลยเนื่องจากไม่ได้ออกอากาศแต่มีข้อมูลลงไว้ให้จากทางซีบีเอสว่าจริงๆ แล้วให้ใช้ในเลกใด)
ฤดูกาลนี้ทางซีบีเอสได้นำวิดีโอ "สถานีคนคัดออก" ออกไปจากเว็บไซด์ซึ่งจะเป็นการไม่ได้ถ่ายให้เห็นว่าทีมที่ถูกคัดออกไปแล้วทำอะไรกันอยู่และถูกส่งไปยังบ้านพักที่ประเทศใด แต่ได้เปลี่ยนเป็น "วิดีโอบันทึกประจำวัน" ของพิธีกร ฟิล คีโอแกน แทน